Die kinders wat trofiee/bekers ontvang moet teen 18h00 by die Stadsaal aanmeld om teen 18h30 hulle sitplekke in te neem. Elke sitplek sal genommer wees en 'n lys met name wat met die nommers ooreenstem sal in die voorportaal wees. Kyk vir die "PRESTIGE WENNERS LYS"
Skool-kore en groepe wat genooi word om by die Prestige aand op te tree moet verkieslik in hulle skooldrag optree. Dit geld vir die voorafprogram sowel as vir die hoofprogram.
Die Prestige geleentheid is geskep om twee tipes toekennings te maak. Eerstens word verdienstelike optredes tydens die afgelope eisteddfod seisoen beloon met 'n Bestuurstrofee in die vorm van 'n Prestige Sertifikaat en 'n medalje en tweedens word Ere-lidmaatskap vir onbaatsugtige diens aan huidige of vorige Lede van PVE gemaak.
Nee. Bekers word nie meer by die Prestige geleentheid uitgedeel nie. 'n PVE Bestuursbesluit by die Algemene Jaarvergadering van 2010 het tot gevolg dat Bekers vervang word met Medaljes. Die besluit is geneem na aanleiding van 'n bevinding dat die groot getal bekers en die administrasie daarvan dit grootliks bemoeilik om bekeruitdeling suksesvol te hanteer. Verder is daar besluit dat alle bekers ingetrek en in 'n sluit-vertoonkas by die nuwe PVE kantoor ten toon gestel gaan word. Versoeke vir fotos met bekers en bekervertonings by instansies moet met 'n skrywe aan bestuur vir oorweging gerig word.
Tydens die Prestige geleentheid word 'n gaskunstenaar genooi. Presterende Skoolkore/groepe en leerders word vir optrede deur sameroepers benoem waarna die Prestige aand organiseerder 'n keuse uit die aanbevelings maak.